Többszörös utánpótlás-válogatott. 2020 augusztusában meghívót kapott Marco Rossi szövetségi kapitánytól a török és az orosz válogatott elleni Nemzetek Ligája mérkőzésekre készülő magyar válogatott 25 fős keretébe. Szeptember 3-án, a Törökország ellen idegenben elért 1-0-s győzelem alkalmával mutatkozott be a nemzeti csapatban. 2021 júniusában bekerült az Európa-bajnokságon résztvevő 26 fős keretbe. 2021. június 4-én, a ciprusiak ellen 1–0-ra megnyert felkészülési mérkőzésen megszerezte első válogatott gólját. Az Európa-bajnokságon a magyar csapat mindhárom csoportmérkőzésén pályára lépett, a németek elleni 2–2-es találkozón ő szerezte a válogatott második gólját. A kontinenstornán a magyar csapat mindhárom csoportmérkőzésén pályára lépett, játékával Szoboszlai Dominik és Kalmár Zsolt sérülését követően a magyar csapat felfedezettjének volt tekinthető az Európa-bajnokságon.